text: Landmænd køber stadig mere sprøjtegift
  09 juni 2013 kl. 07.45
  Sidste år steg landmændenes indkøb af sprøjtegifte 20 procent.
  En del af forklaringen kan være hamstring.
  Afgifterne på sprøjtemidler forhøjes nemlig fra næste måned.
  Den ny afgift er differentieret, så farligste stoffer får den størstede værste stoffer bliver dyrere, mens de mindre farlige får en lavere afgift.
  - Tallene over, hvad der er købt, er jo ikke det samme som, hvad der er brugt. Men tendensen viser, at miljøministerens differentierede afgift på sprøjtegift ikke kommer til at virke i 2012 og heller ikke i 2013, hvor jeg formoder, man også har hamstret, siger Ella Maria Bisschop-Larsen, præsident i Danmarks Naturfredningsforening (DN), til Ritzau.
  Regeringen vil sænke sprøjtemidlernes belastning med 40 procent i 2015 lykkes.
  - Vi har hele tiden advaret mod at tro, at afgifter alene kan løse dette. Vi har som det væsentligste peget på at friholde de områder, hvor der dannes og indvindes drikkevand, for sprøjtegifte, siger Bisschop-Larsen til Ritzau.
  Torben Hansen, formand for Landbrug & Fødevarer, Planteproduktion, er uenig.
  - Det er sund fornuft, hvad landmændene gør lige nu. Jeg vil ikke kalde det hamstring, men lageropbygning af fuldt lovlige og godkendte midler, som senere vil blive brugt regelret. Det er lidt ligesom, når afgiften på cigaretter eller biler stiger, siger han.
  